b"\n_START_ARTICLE_\nPeanuts Hucko\n_START_SECTION_\n\xc5\xbdivljenjepis\n_START_PARAGRAPH_\nHucko se je leta 1939 preselil v New York, kjer se je resno za\xc4\x8del ukvarjati z glasbo. Sprva je igral tenorski saksofon. Do leta 1940 je igral z Willom Bradleyem in Joem Marsalo. Nato je nekaj \xc4\x8dasa igral s Charliem Spivakom, nato pa je bil vpoklican v vojsko. Med drugo svetovno vojno je skupaj z Glennom Millerjem igral v orkestru letalskih sil Armade, ki je slu\xc5\xbeil v Evropi. Po vojni je igral v razli\xc4\x8dnih glasbenih zasedbah, ki so po ve\xc4\x8dini preigravale jazzovsko glasbo. Tako je sodeloval z glasbeniki kot so Benny Goodman, Ray McKinley, Eddie Condon in Jack Teagarden. Med letoma 1950 in 1955 je deloval kot studijski glasbenik pri teleizijskih hi\xc5\xa1ah CBS in ABC. Kasneje je spet nekaj \xc4\x8dasa sodeloval z Goodmanom in Teagardnom, nato pa se je pridru\xc5\xbeil zasedbi All-Stars, Luisa Armstronga, s katero je igral med letoma 1958 in 1960. Med letoma 1964 in 1966 je imel tudi svojo glasbeno skupino, s katero je igral v klubu Eddieja Condona._NEWLINE_Od leta 1966 je bil pogosto gostujo\xc4\x8di glasbenik na Kolorado jazz zabavah Dicka Gibsona, kjer je nastopal z zasedbo Ten Greats of Jazz, kasnej\xc5\xa1im World's Greatest Jazz Bandom. V sedemdesetih letih 20. stoletja je bil vodja Glenn Miller Orchestra, s katerim je gostoval po ZDA in drugod._NEWLINE_V zgodnjih sedemdesetih letih 20. stoletja je na nacionalni televiziji nastopal tudi z orkestrom Lawrence Welk Orchestra._NEWLINE_Leta 1974 je odprl lastni no\xc4\x8dni klub v Denverju, ki se je imenoval Peanuts Hucko's Navarre. V njem je bila glavna zvezda Huckova \xc5\xbeena, Louise Tobin._NEWLINE_Zadnjo skladbo je posnel leta 1992. To je bila pesem Swing That Music (Star Line), ki jo je posnel skupaj z \xc5\xbeeno, trobenta\xc4\x8dem Randyjem Sandkejem in pianistom Johnnyjem Varro."